IMISLab/GreekWikipedia huggingface dataset:
Ακίμ

Ο ακίμ (καζακικά: әкім, κιργιζικά: аким, ρωσικά: аким) είναι ο επικεφαλής της τοπικής κυβέρνησης στο Καζακστάν και την Κιργιζία. Προέρχεται από την αραβική λέξη حاكم (χακίμ), που σημαίνει "άρχοντας" ή "κυβερνήτης".

 Στο Καζακστάν, ο ακίμ (δήμαρχος) είναι ο αρχηγός ενός ακιμάτ, δηλαδή μιας δημοτικής, επαρχιακής, ή περιφερειακής κυβέρνησης και υπηρετεί ως ο Προεδρικός εκπρόσωπος. Ο ακίμ των επαρχιών και των πόλεων είναι διορισμένος από τον Πρόεδρο με τη συμβουλή του Πρωθυπουργού. Εν τω μεταξύ, οι ακίμ άλλων διοικητικών και εδαφικών μονάδων ορίζονται ή επιλέγονται στο αξίωμα σε ένα διάταγμα που ορίζεται από τον Πρόεδρο. Μπορεί, επίσης, να απολύσει τους ακίμ από τις θέσεις τους. Οι εξουσίες των ακίμ τελειώνουνμε την εισαγωγή του νεοεκλεγμένου προέδρου της δημοκρατίας στο αξίωμα. Έτσι, ο ακίμ συνεχίζει να εκπληρώνει τα καθήκοντα πριν από το διορισμό των αντίστοιχων ακίμ από τον Πρόεδρο του Καζακστάν. Στο Κιργιστάν, ένας ακίμ είναι επικεφαλής ενός ακιμάτ (κρατική περιφερειακή διοίκηση). Διοικητές των περιφερειών της Δημοκρατίας του Καζακστάν
Οργανική ύλη

Ως Οργανική Ύλη θεωρείται η ύλη που έχει σαν βάση της τον άνθρακα. Η Οργανική Ύλη (ή οργανικό υλικό, φυσική οργανική ύλη) είναι ύλη που προέρχεται από ζωντανούς οργανισμούς. Αποσυντίθεται, ή είναι προϊόν αποσύνθεσης, ή αποτελείται από οργανικές ενώσεις.Τα έμβια όντα και τα φυτά αποτελούνται από οργανική ύλη. Ο ορισμός της οργανικής ύλης ποικίλει ανάλογα με το θέμα για το οποίο χρησιμοποιείται. Η οργανική ύλη είναι υπολείμματα των φυτών και των ζώων στο περιβάλλον. Βασικές δομές δημιουργούνται από κυτταρίνη, τανίνη, cutin, και λιγνίνη, μαζί με άλλες διάφορες πρωτεΐνες, λιπίδια, και σάκχαρα. Είναι πολύ σημαντική για την κυκλοφορία των θρεπτικών ουσιών στο περιβάλλον και παίζει ρόλο στη διατήρηση του νερού στην επιφάνεια του πλανήτη.

 Τα φυτικά υπολείμματα είναι γενικά αδιάλυτα στο νερό και επομένως απρόσιτα στα φυτά. Ωστόσο, αποτελούν πρώτη ύλη από την οποία λαμβάνονται θρεπτικά συστατικάγια τα φυτά. Τα μικρόβια του εδάφουςτο αποδομούν μέσω ενζυμικών βιοχημικώνδιαδικασιών, λαμβάνουν την απαραίτητη ενέργεια από την ίδια ουσία και παράγουν ανόργανες ενώσεις που οι ρίζες των φυτών τείνουν να απορροφήσουν. Η διάσπαση των οργανικών ενώσεων ειδικά σε ορυκτές, δηλαδή ανόργανες, ενώσεις ονομάζεται "μεταλλοποίηση". Η αποσύνθεση των φυτικών υπολειμμάτων παράγει ορισμένες ανθεκτικές στα μικρόβια ενώσεις, όπως τροποποιημένες λιγνίνες, έλαια, λίπη και κεριά. Δεύτερον, συντίθενται ορισμένες νέες ενώσεις, όπως πολυσακχαρίτεςκαι πολυουρονίδια. Οι ενώσεις αυτές αποτελούν τη βάση του χρώματος. Νέες αντιδράσεις λαμβάνουν χώρα μεταξύ αυτών των ενώσεων και ορισμένων πρωτεϊνών και άλλων προϊόντων που περιέχουν άζωτο, με αποτέλεσμα την αφομοίωση του αζώτου και την παρεμπόδιση της μεταλλοποίησής του. Οι χουμικές ουσίες ταξινομούνται σε 3 γένη με βάση τη διαλυτότητά τους σε οξέα και αλκάλια και ανάλογα με τη σταθερότητά τους: Το φουλβικό οξύ είναι μια ουσία που περιέχει την ουσία με το χαμηλότερο μοριακό βάρος. Σχηματίζεται από μια ουσία που βιοδιασπάται σε βασικά στοιχεία. Το χουμικό οξύ είναι ένα είδος που περιέχει μια ενδιάμεση ουσία μεσαίου μοριακού βάρους που έχει κάποια αντοχή στη μικροβιακή δράση. Hummin είναι μια ουσία που περιέχει την ουσία με το υψηλότερο μοριακό βάρος.
Μίρζα Βαρεσάνοβιτς

Ο Μίρζα Βαρεσάνοβιτς (Σεράγεβο της πρώην ενωμένης Γιουγκοσλαβίας, 31 Μαΐου του 1972 - ) είναι πρώην ποδοσφαιριστής που αγωνιζόταν στη θέση του κεντρικού αμυντικού αλλά και του δεξιού πλάγιου αμυντικού.

 Το πρώτο του επαγγελματικό συμβόλαιο το υπέγραψε το 1994 σε ηλικία 22 ετών, στη Σαράγεβο, στην οποία έμεινε μόλις έναν χρόνο, καθώς προσέλκυσε το ενδιαφέρον της Ζιροντέν ντε Μπορντώ. Πράγματι, το 1995 πήρε μεταγραφή για τη γαλλική ομάδα, στην οποία όμως δεν κατάφερε να καθιερωθεί λόγω συνεχόμενης κακής απόδοσης, με αποτέλεσμα να αποχωρήσει μετά από 12 συμμετοχές. Την περίοδο 1996/1997, μετά από εισήγηση του τότε προπονητή του Ολυμπιακού Πειραιά Ντούσαν Μπάγεβιτς, ο Μίρζα Βαρεσάνοβιτς καταλήγει στην ομάδα του Πειραιά. Στον Ολυμπιακό παρέμεινε 2 χρόνια, πετυχαίνοντας 1 γκολ σε 35 εμφανίσεις. Το καλοκαίρι του 1998, ο Βαρεσάνοβιτς μεταπήδησε στην Τουρκία, για χάρη της Μπούρσασπορ, στην οποία παρέμεινε 2 χρόνια, πετυχαίνοντας 5 γκολ σε 57 εμφανίσεις. Την περίοδο 2000/2001 πήρε μεταγραφή για την Αούστρια Βιέννης, με την οποία είχε 29 εμφανίσεις σε ενάμιση χρόνο, χωρίς να καταφέρει να πετύχει κάποιο γκολ. Τον Ιανουάριο του 2002, ο Μίρζα Βαρεσάνοβιτς επέστρεψε στη Βοσνία και την Σαράγεβο, στην οποία όμως δεν αγωνίστηκε καθόλου, με αποτέλεσμα μετά από 6 μήνες, να επιστρέψει και πάλι στην Τουρκία και την Μπούρσασπορ, με την οποία πραγματοποίησε 26 εμφανίσεις σε ένα χρόνο, χωρίς να καταφέρει να επιτύχει κάποιο γκολ. Την περίοδο 2003/2004 επέστρεψε για ακόμη μια φορά στη Σαράγεβο, στην οποία παρέμεινε έναν χρόνο. Το καλοκαίρι του 2004 αποφάσισε να αποσυρθεί από την ενεργό δράση, και να συνεχίσει στον χώρο του ποδοσφαίρου από τη θέση του προπονητή. Η πρώτη ομάδα που ανέλαβε ο Μίρζα Βαρεσάνοβιτς ως προπονητής ήταν η Σαράγεβο, στης οποίας το τιμόνι ήταν από τις 7 Απριλίου του 2010 έως τις 20 Ιουνίου του 2011. Στη συνέχεια, ανέλαβε την τύχη της Βελέζ Μόσταρ, από την οποία όμως αποχώρησε στις 18 Απριλίου 2012. Ο Μίρζα Βαρεσάνοβιτς ήταν διεθνής με την Εθνική Ομάδα της Βοσνίας Ερζεγοβίνης από το 1996 έως το 2001 πραγματοποιώντας συνολικά 24 εμφανίσεις. Η τελευταία του συμμετοχή με την Εθνική Βοσνίας Ερζεγοβίνης πραγματοποιήθηκε στις 2 Ιουνίου του 2001 εναντίον της Εθνικής Ομάδας της Ισπανίας, υπό τις οδηγίες του τότε προπονητή της Βοσνίας, Μίσο Σμαΐλοβιτς. Προφίλ στο transfermarkt.co.uk Προφίλ στο national-football-teams.com
Μελχισεδέκ Τσουδερός

Ο Μελχισεδέκ Τσουδερός (1769 - 1823) ήταν Έλληνας ιερομόναχος και αγωνιστής της ελληνικής επανάστασης από την Κρήτη. Σκοτώθηκε το 1823 σε μάχη με τα οθωμανικά στρατεύματα στην ευρύτερη περιοχή των Χανίων.

 Γεννήθηκε το 1769 υπό το κοσμικό όνομα Μιχαήλ και καταγόταν από την ιστορική οικογένεια των Τσουδερών. Ήταν ο τριτότοκος γιος του Εμμανουήλ Τσουδερού και είχε τουλάχιστον άλλα τρία αδέλφια, τους Γεώργιο, Ιωάννη και Νικόλαο. Κατά το 1810 έγινε μοναχός με το όνομα Μελχισεδέκ στη Μονή Πρέβελη, στην οποία είχε παραχωρηθεί μεγάλο μέρος της κτηματικής περιουσίας της οικογένειάς του. Γύρω στο 1817 αναδείχτηκε ηγούμενος της μονής αποκτώντας το παρωνύμιο «Τσουδερογούμενος». Όντας φιλελεύθερο πνεύμα, κατά την προεπαναστατική περίοδο μυήθηκε στη Φιλική Εταιρεία από μοναχό της Αγίας Λαύρας. Κατά τον Μάιο του 1821, Τουρκοκρητικός αξιωματικός προσπάθησε να τον συλλάβει, ο ίδιος όμως ειδοποιήθηκε από έτερο Τουρκοκρητικό και διέφυγε στον Ασώματο Ρεθύμνης. Από εκεί, κινήθηκε μαζί με τους αδελφούς του Γεώργιο και Ιωάννη στον Καλλικράτη Χανίων και στη συνέχεια κατευθύνθηκε μαζί με ένοπλη δύναμη προς τη μονή, η οποία ενδιάμεσα είχε καταστραφεί και λεηλατηθεί από τους Οθωμανούς. Στις 24 του ίδιου μήνα, συμμετείχε στην επίσημη κήρυξη της επανάστασης, στο Κούρκουλο Ροδάκινου Ρεθύμνης. Στις 13 Ιουνίου έλαβε μέρος σε μάχη στο λόφο του Αγίου Ιωάννη όπου είχε στρατοπεδεύσει δύναμη 600 Οθωμανών. Ο αιφνιδιασμός υπήρξε απόλυτος, οι αντίπαλοι υπέστησαν πολλές απώλειες - μεταξύ των νεκρών ήταν και ο αρχηγός τους, ο Τουρκοκρητικός Ισμαήλ Αγάς ή Ψαραοσμαήλης - και υποχώρησαν ενώ οι επαναστάτες απελευθέρωσαν μια σειρά από χωριά της περιοχής. Δύο ημέρες έπειτα, οι άνδρες του επικράτησαν σε νέα μάχη με εχθρικές δυνάμεις στο Σπήλι. Μάλιστα, από οθωμανικής πλευράς, ανάμεσα στους νεκρούς συγκαταλεγόταν και ο επικεφαλής του αποσπάσματος Δελή Μουσταφά, ο οποίος πιάστηκε αιχμάλωτος και αργότερα εκτελέστηκε. Τον Μάιο του 1822 συμμετείχε στη Γ' Συνέλευση των Κρητών, στους Αρμένους Χανίων, όπου ανέλαβε καθήκοντα φροντιστή υπό τον γενικό έπαρχο Κρήτης, Μιχαήλ Κομνηνό Αφεντούλιεφ. Σκοτώθηκε στο Πολεμάρχι Χανίων, στις 3 Φεβρουαρίου του 1823, στο πλαίσιο επιχειρήσεων των επαναστατών προς κατάληψη του Πύργου Κισσάμου όπου βρίσκονταν οχυρωμένες οθωμανικές δυνάμεις. Αναστάσιος Ν. Γούδας, Βιογραφία Τσουδερών ή Καλλεργών, Τυπογραφείον "Εστία", Εν Αθήναις, 1930. Θεοχάρη Δετοράκη, Ιστορία της Κρήτης, Αθήνα 1986. Διονυσίου Κόκκινου, Η Ελληνική Επανάστασις, εκδόσεις Μέλισσα, έκτη έκδοσις, τόμος Β΄, Αθήναι 1974. Σπ. Ζαμπελίου - Κ. Κριτοβουλίδου, Ιστορία των Επαναστάσεων της Κρήτης - συμπληρωθείσα υπό Ιωάννου Δ. Κονδυλάκη, Δ.Φεξη, Αθήναι 1893.
Μπορούσια Ντόρτμουντ

Η Μπορούσια Ντόρτμουντ (γερμανικά: Borussia Dortmund) είναι μια από τις πιο επιτυχημένες και δημοφιλέστερες γερμανικές ομάδες ποδοσφαίρου. Έδρα της είναι το Βεστφάλενσταντιον στο Ντόρτμουντ. Η ονομασία «Μπορούσια» σημαίνει στα λατινικά Πρωσία. Εκτός από 8 γερμανικά πρωταθλήματα και 5 γερμανικά κύπελλα, η ομάδα κατέκτησε το 1966 το Κύπελλο Κυπελλούχων Ευρώπης (πρώτη γερμανική ομάδα που κατακτά ευρωπαϊκό κύπελλο) και το 1997 το Τσάμπιονς Λιγκ. Το ίδιο έτος κέρδισε το Διηπειρωτικό Κύπελλο νικώντας (2-0) την βραζιλιάνικη Κρουζέιρο. Η Ντόρτμουντ αγωνίζεται έχοντας το κίτρινο και το μαύρο ως κύρια αμφίεση και για αυτόν τον λόγο της έχει δοθεί το ψευδώνυμο die Schwarzgelben (κιτρινόμαυροι). Ο παραδοσιακός αντίπαλος της είναι η Σάλκε, με τις αναμετρήσεις να ονομάζονται ντέρμπι της κοιλάδας του Ρούρ.

 Ιδρύθηκε στις 19 Δεκεμβρίου 1909 από μία ομάδα νέων που θέλησε να ανεξαρτητοποιηθεί από την ομάδα της Εκκλησίας. Αρχικά η ομάδα φορούσε κυανόλευκες φανέλες με μαύρο σορτσάκι, ενώ από το 1913 φορά τα κιτρινόμαυρα, που έχει μέχρι και σήμερα. Ενώ αρχικά είχε ιδρυθεί ως καθαρά ποδοσφαιρικός σύλλογος, σήμερα διαθέτει και τμήματα επιτραπέζιας αντισφαίρισης και χάντμπολ. Μέχρι το 1937 η έδρα της Μπορούσια ήταν το γήπεδο Βάισε Βίζε στο βορρά του Ντόρτμουντ, κοντά στις βιομηχανικές εγκαταστάσεις της Hoesch AG. Μετά από ανακαίνιση το 1924, το γήπεδο είχε χώρο για 10.000 θεατές. Όταν το 1937 η γερμανική ηγεσία αποφάσισε στο πλαίσιο προετοιμασίας για τον πόλεμο να επεκτείνει τις εγκαταστάσεις της Hoesch, η Μπορούσια αναγκάστηκε να εγκαταλείψει το Βάισε Βίζε. Νέα έδρα έγινε το Στάδιο Ρότε Έρντε στο νότο της πόλης, όπου η ομάδα είχε μεγάλες επιτυχίες στις δεκαετίες του 1950 και 1960. Το στάδιο βρίσκεται δίπλα στο σημερινό γήπεδο της Μπορούσια (Βεστφάλενσταντιον), έχει χωρητικότητα 25.000 θέσεις και χρησιμοποιείται σήμερα μεταξύ άλλων για αγώνες της δεύτερης ομάδας ανδρών. Στη σεζόν 1974/75 η ομάδα μετακόμισε στο Βεστφάλενσταντιον, το οποίο είχε κατασκευαστεί στο πλαίσιο του Παγκοσμίου Κυπέλλου 1974. Το διάστημα εκείνο η Μπορούσια έπαιζε στη Β΄ Εθνική. Η σεζόν 1996/97 θα μείνει στην ιστορία του συλλόγου, αφού στέφθηκε πρωταθλήτρια Ευρώπης, κατακτώντας το Τσάμπιονς Λιγκ απέναντι στην κάτοχο του τροπαίου Γιουβέντους. Κατέκτησε το πρωτάθλημα 2 διαδοχικές σεζόν (2010/11 και 2011/12). Το 2013 στον γερμανικό εμφύλιο του Τσάμπιονς Λιγκ με αντίπαλο την Μπάγερν, η Ντόρτμουντ έχασε την ευκαιρία να κατακτήσει ένα δεύτερο τίτλο απέναντι σε μια από τις πιο μισητές της αντιπάλους. Τελευταία ενημέρωση: 13 Μαΐου 2021 Διεθνείς 1 Τσάμπιονς Λιγκ: 1997 1 Κύπελλο Κυπελλούχων: 1966 1 Διηπειρωτικό Κύπελλο: 1997 Εγχώριοι 8 Πρωταθλήματα Γερμανίας: 1956, 1957, 1963, 1995, 1996, 2002, 2011, 2012 5 Κύπελλα Γερμανίας: 1965, 1989, 2012, 2017, 2021 7 Σούπερ Καπ Γερμανίας: 1989, 1995, 1996, 2008, 2013, 2014, 2019 Τελευταία ενημέρωση: 31 Ιανουαρίου 2020Σημείωση: Οι σημαίες αφορούν την εθνική ομάδα, σύμφωνα με τους κανόνες επιλεξιμότητας της FIFA. Οι παίκτες μπορεί να κατέχουν περισσότερες ιθαγένειες εκτός FIFA. Επίσημη ιστοσελίδα «Χρόνια Πολλά Ντόρτμουντ!», άρθρο στον ιστότοπο του ραδιοφωνικού σταθμού NovaΣΠΟΡ FM, 19 Δεκεμβρίου 2010.
Μουσικό Σχολείο Τσαϊκόφσκι, Ερεβάν

Το Δευτεροβάθμιο Μουσικό Σχολείο Τσαϊκόφσκι ( αρμενικά: Երևանի Չայկովսկու անվան երաժշտական դպրոց‎), είναι ένα σχολείο της δευτεροβάθμιας εκπαίδευσης στο Ερεβάν της Αρμενίας. Το σχολείο άνοιξε το 1939. Σήμερα έχει περίπου 600 μαθητές, οι οποίοι εγγράφονται για 12ετή εκπαίδευση, ενώ στην διάρκεια ων σπουδών τους λαμβάνουν 2 πιστοποιητικά γενικής και επαγγελματικής εκπαίδευσης. Πάνω από το 70 τοις εκατό των αποφοίτων του σχολείου φοιτούν ταυτόχρονα και στο Κρατικό Ωδείο του Ερεβάν .

 Το σχολείο ιδρύθηκε στις 19 Απριλίου 1939 και δύο χρόνια αργότερα πήρε το όνομά του από τον Πιότρ Ιλίτς Τσαϊκόφσκι . Μέχρι το 1975, 665 απόφοιτοι του σχολείου τους είχαν απονεμηθεί βραβεία. Το 1982, ένα γλυπτό που παρίστανε τον Τσαϊκόφσκι (από τους αρχιτέκτονες Yervand Γκογκχαμπασιάν και Τζίμ Κοροσιάν) ανεγέρθηκε στο μπροστινό μέρος του σχολικού κτιρίου. Έπειτα από την Αρμενική ανεξαρτησία (το 1991), το σχολείο ανακαινίστηκε υπό την αιγίδα του ιδρύματος Hayastan All-Armenian. Αποτελείται από τμήματα εκμάθησης πιάνου, βιολιού, τσέλου, βιόλας, κοντραμπάσου, άρπας, ορείχαλκου, καθώς και γενικής μουσικής εκπαίδευσης. Εκτός από το βασικό πρόγραμμα σπουδών του σχολείου, το σχολείο διαθέτει παιδική χορωδία, ορχήστρα και μια μπάντα, η οποία αποτελείται από μικρότερες συμφωνικές, τζαζ και μπρούτζινες μπάντες. Το κεντρικό κτίριο έχει αναβαθμιστεί πλήρως. Το γυμναστήριο και η αίθουσα συναυλιών έχουν ανακατασκευαστεί, ενώ στο πρώτο έχει δημιουργηθεί αρκετός χώρος για μουσικούς και θεατές. Επίσης κατασκευάστηκαν ειδικά δωμάτια για την συμφωνική μπάντα, την τζαζ μπάντα, το συγκρότημα μπρούτζινων πνευστών, το σύνολο βιολιού και τη χορωδία του σχολείου. Anahit Nersesyan Άρα Τοροσιαν Araksi Sarian-Harutunian Geghuni Chitchian Jean Ter-Merguerian Medea Abrahamyan Σεργκέι Σμαμπτιάν Ρούμπεν Αχαρονιάν Βαχάνγκ Χαραπεντάν Σοφία Μελικιάν Τιγράν Χαμασάν Άρμεν Πογκοσιάν
Ποταμός Αχουριάν

Ο Αχουριάν (αρμενικά: Ախուրյան, Axuryan, παλαιά αρμενικά: Ախուրեան, Axurean, τουρκικά: Arpaçay, ρωσικά: Арпачай ή Ахурян) είναι ένας ποταμός στον νότιο Καύκασο. Προέρχεται από την Αρμενία και ρέει από τη λίμνη Άρπι, κατά μήκος των κλειστών συνόρων με την Τουρκία, αποτελώντας μέρος των γεωγραφικών συνόρων μεταξύ των δύο κρατών, μέχρι να φτάσει στον ποταμό Αράς ως αριστερός παραπόταμος κοντά στο Μπαγκαράν. Ο Αχουριάν αποστραγγίζει μια έκταση περίπου 9.500 τετραγωνικών χιλιομέτρων και έχει συνολικό μήκος 186 χιλιομέτρων. Το Γκιούμρι, η δεύτερη μεγαλύτερη πόλη της Αρμενίας, βρίσκεται στην ανατολική όχθη του ποταμού, ο οποίος διέρχεται επίσης από τέσσερις από τις δώδεκα ιστορικές πρωτεύουσες της Αρμενίας: Άνι, Μπαγκαράν, Γιερβαντασάτ και Γιεραζγκαβόρς.

 Όταν ο βυζαντινός στρατός έφτασε στην επαρχία Σιράκ το 1041, οι τοπικοί αρμένιοι άρχοντες (ναχαράροι) συγκεντρώθηκαν εναντίον τους υπό την εποπτεία του στρατηγού Βαχράμ Παχλαβούνι. Στη συνέχεια, ο Βαχράμ επέλεξε ένα σώμα 30.000 πεζικού και 20.000 ιππικού, που αποτελούσαν τρία τμήματα, τα οποία πολέμησαν εναντίον των Βυζαντινών. Ακολούθησε μια μάχη στην οποία οι εισβολείς διέφυγαν με μεγάλη σφαγή. Η μάχη ήταν τόσο άγρια ώστε η έκχυση του αίματος που έρρεε στον ποταμό Αχουριάν λέγεται ότι είχε χρωματίσει τα νερά εντελώς κόκκινα. Οι Βυζαντινοί άφησαν πίσω τους 21.000 νεκρούς. Αυτή η νίκη επέτρεψε στον Βαχράμ Παχλοβούνι μαζί με τον Καθολικό Πέτρο Γκενταντάρτς να στέψει τον Γκαγκίκ Β΄ ως βασιλιά της Αρμενίας και στη συνέχεια να πάρει το φρούριο του Άνι, το οποίο ήταν στα χέρια του Βεστ Σάρκις. Αρκετές μεσαιωνικές γέφυρες υπήρχαν κάποτε πάνω από τον ποταμό Αχουριάν. Η γέφυρα στο Άνι μπορεί να χρονολογείται από τη δυναστεία Μπαγκρατούνι. Πιο πιθανά χρονολογείται στον δέκατο τρίτο αιώνα. Μια επιγραφή που βρέθηκε κοντά, ανέφερε ότι η οικοδομική δουλειά έγινε κατά την προσέγγιση της γέφυρας στις αρχές του 14ου αιώνα.Η μονή αψίδα της γέφυρας έχει πέσει, αφήνοντας μόνο ψηλά στηρίγματα που ήταν ίσως μέρος μιας οχυρωμένης πύλης. Οι ταξιδιώτες του δέκατου ένατου αιώνα ανέφεραν ένα πειθαρχείο στη γέφυρα, αλλά σήμερα έχει εξαφανιστεί. Γεωγραφία της Αρμενίας Γεωγραφία της Τουρκίας Ποταμοί και λίμνες στην Αρμενία
Αθανάσιος Τζογάνης

Ο Αθανάσιος Τζογάνης (16 Ιουλίου 1939) είναι πτέραρχος εν αποστρατεία της ελληνικής Πολεμικής Αεροπορίας. Διετέλεσε, μεταξύ άλλων, υπασπιστής του Ανδρέα Παπανδρέου (όταν εκτός από πρωθυπουργός ήταν ταυτόχρονα και υπουργός Εθνικής Άμυνας), αρχηγός ΓΕΑ (1993 - 1996) και αρχηγός ΓΕΕΘΑ (1996 - 1999).

 Γεννήθηκε το 1939 στη Σκουρτού Αιτωλοακαρνανίας. Το 1962 αποφοίτησε πρώτος στην τάξη του από την τότε Σχολή Αεροπορίας (σημερινή Σχολή Ικάρων). Πέταξε με Τ-33, F-84F, F/RF-84F, C-130, G-159, Noratlas και Α-7H, και συμπλήρωσε πάνω από 7.000 ώρες πτήσης. Επίσης υπηρέτησε σε κρίσιμες θέσεις Επιτελείων και προσωπικού. Μεταξύ άλλων διετέλεσε υπασπιστής του Ανδρέα Παπανδρέου (1982 - 1983) και διευθυντής της Διεύθυνσης Προσωπικού (B4) του ΓΕΑ (1985 - 1987). Διετέλεσε αρχηγός Τακτικής Αεροπορίας (1989 - 1990) και τελικά έγινε αρχηγός του Γενικού Επιτελείου στις 17 Δεκεμβρίου 1993. Κατείχε το αξίωμα μέχρι τις 16 Φεβρουαρίου του 1996, όταν διορίστηκε στη θέση του αρχηγού του Γενικού Επιτελείου Εθνικής Άμυνας, θέση που κατείχε μέχρι τις 15 Φεβρουαρίου 1999. Είναι παντρεμένος και έχει δύο κόρες. «Ο αντιπτέραρχος Τζογάνης νέος αρχηγός ΓΕΕΘΑ». Μακεδονία. 16 Φεβρουαρίου 1996. Αρχειοθετήθηκε από το πρωτότυπο στις 2003-11-27. https://web.archive.org/web/20031127053251/http://www.hyper.gr/makthes/960216/60216j16.html. Ανακτήθηκε στις 1 Δεκεμβρίου 2011.
Sevenair Air Services

Η Sevenair Air Services (πρώην Aerovip) είναι πορτογαλική περιφερειακή αεροπορική εταιρεία με έδρα το Αεροδρόμιο Cascais, δυτικά της Λισαβόνας . Λειτουργεί εγχώριες περιφερειακές διαδρομές εντός της ηπειρωτικής Πορτογαλίας και προσφέρει επίσης και μη προγραμματισμένες πτήσεις σε 3 χώρες. Ανήκει στον όμιλο Sevenair, ένας από τους μεγαλύτερους αεροναυτιλιακούς ομίλους που δραστηριοποιούνται στην Πορτογαλία, ο οποίος παρέχει τις ακόλουθες υπηρεσίες: αεροπορικές μεταφορές (περιφερειακές και μη προγραμματισμένες), εναέρια έργα, σχολές ιππασίας και συντήρηση αεροσκαφών.

 Πριν από την ενσωμάτωση της ομάδας Sevenair, η αεροπορική εταιρεία ονομαζόταν AeroVip, της οποίας διατηρεί ακόμη το 2019 το σήμα και τους κωδικούς (WV / RVP). Ο στόλος της Sevenair περιλαμβάνει τα ακόλουθα αεροσκάφη: Airline: 2 Dornier Do 228 - CS-AYT, CS-DVU 1 Jetstream 32 - CS-DVQAir Services : 2 Cessna 210 Centurion 4 Rocket Cessna 172 (χρησιμοποιείται για ρυμούλκηση πανό) 2 Socata Rallye (χρησιμοποιείται για ρυμούλκηση πανό) 2 Cessna 182 Skylane (χρησιμοποιείται για πεζοπορίες) 1 Pilatus PC-6 (χρησιμοποιείται για πεζοπορίες) 1 Piper PA-31 Navajo (αποθηκευμένο)Αεροπορική Ακαδημία : 9 Cessna 150 και 152 1 Tecnam Ρ92 5 Tecnam P2008 1 Tecnam P2010 2 Tecnam P2006T (+1 κατόπιν παραγγελίας) 1 Diamond DA42 Στις 2 Δεκεμβρίου 2010, Aero VIP με αεροσκάφος Dornier Do 228, η οποία καταχωρήθηκε ως CS-TGG, πτήση 854 σε εσωτερική διαδρομή (Lisbon-Vila Real-Bragança), ήταν στην τελική προσέγγιση στο Braganca (LPBG) στις 17:20 τοπική ώρα. Υπήρχε χιονόπτωση και ομίχλη την εποχή εκείνη. Το αεροπλάνο πήρε πολύ χαμηλά και το γρανάζι της μύτης έκοψε μια γραμμή ηλεκτρικής ενέργειας. Το πλήρωμα γύρισε και προσγειώθηκε με ασφάλεια στο αεροδρόμιο. Το αεροσκάφος δεν υπέστη ζημιά και δεν σημειώθηκαν τραυματισμοί. Το περιστατικό άφησε 2000 πελάτες χωρίς ηλεκτρική ενέργεια για δύο ώρες. Επίσημος ιστότοπος
Δημήτρης Σουλτανόπουλος

Ο Δημήτρης Σουλτανόπουλος (γενν. 3 Σεπτεμβρίου 1981, Αθήνα), είναι Έλληνας διεθνής πετοσφαιριστής. Έχει ύψος 2,01 μ. και αγωνίζεται ως κεντρικός στην ομάδα του Ολυμπιακού Πειραιώς.

 Ο Δημήτρης Σουλτανόπουλος υπέγραψε το πρώτο του επαγγελματικό συμβόλαιο το 1997 στον Άρη Νίκαιας, στον οποίο παρέμεινε μέχρι το 2001. Το 2001 μεταπήδησε στην Α.Ε. Νικαίας, στην οποία παρέμεινε μέχρι το 2004, με εξαίρεση τη σεζόν 2002-03, κατά τη διάρκεια της οποίας αγωνίστηκε στην Ολυμπιάδα Πατρών. Τη διετία 2004-2006 αγωνίστηκε στον Α.Ο. Παγκρατίου. Επόμενος σταθμός στην καριέρα του Δημήτρη Σουλτανόπουλου ήταν ο Ολυμπιακός Πειραιώς, στον οποίο παρέμεινε για τέσσερα χρόνια, καταφέρνοντας να κατακτήσει δύο Πρωταθλήματα Ελλάδας (2009, 2010) και ένα Κύπελλο Ελλάδας (2009). Το 2010 μεταπήδησε στην Ε.Α. Πατρών, ενώ από το 2011 μέχρι και το 2013 αγωνιζόταν στο Φοίνικα Σύρου. Το καλοκαίρι του 2013 εντάχθηκε στον Α.Ο.Π. Κηφισιάς, στον οποίο αγωνίστηκε μέχρι το καλοκαίρι του 2015, οπότε και επέστρεψε στον Ολυμπιακό. Στις 10 Μαΐου 2016 υπέγραψε συμβόλαιο ανανέωσης με την ομάδα του Ολυμπιακού.Εκτός από τους τίτλους που έχει κατακτήσει, έχει επίσης τρεις συμμετοχές σε τελικούς του Κυπέλλου Ελλάδας, το 2010 με τον Ολυμπιακό, το 2013 με τον Φοίνικα Σύρου και το 2014 με τον Α.Ο. Κηφισιάς. Αναμφίβολα πάντως η πιο επιτυχημένη χρονιά της πλούσιας καριέρας του ήταν η περίοδος 2015-16, όπου όχι μόνο κατέκτησε και τους τρεις εγχώριους τίτλους με τον Ολυμπιακό, αλλά και ανακηρυχθηκε Πολυτιμότερος παίκτης στα Φάιναλ-4 τόσο του Λιγκ Καπ, όσο και του Κυπέλλου Ελλάδας. Ο Δημήτρης Σουλτανόπουλος είναι διεθνής με την ελληνική εθνική ομάδα πετοσφαίρισης, από το 2006. Με το αντιπροσωπευτικό μας συγκρότημα έχει πραγματοποιήσει 33 συμμετοχές σε τελικούς και προκριματικους Ευρωπαϊκών και Παγκοσμίων Πρωταθλημάτων, αλλά και σε αγώνες για την Ευρωπαϊκή και Παγκόσμια Λίγκα πετοσφαίρισης. 2 Πρωταθλήματα Ελλάδας: 2009, 2010 3 Κύπελλα Ελλάδας: 2009, 2016, 2017 3 Λιγκ Καπ Ελλάδας: 2012, 2016, 2017 2016 Κύπελλο Ελλάδας: Πολυτιμότερος Παίκτης (M.V.P.) 2016 Λιγκ Καπ Ελλάδας: Πολυτιμότερος Παίκτης (M.V.P.) Δημήτρης Σουλτανόπουλος www.greekvolley.gr O Δημήτρης Σουλτανόπουλος στο ιστοχώρο της CEV www.cev.lu Ο Σουλτανόπουλος Πολυτιμότερος Παίκτης Κυπέλλου και Λιγκ Καπ 2016 www.redking.gr
Εθνική Βιβλιοθήκη του Πακιστάν

Η Εθνική Βιβλιοθήκη του Πακιστάν (Ουρντού: قومى کتب خانہ پاکستان), είναι η εθνική και ερευνητική βιβλιοθήκη που βρίσκεται κοντά στην Κόκκινη Ζώνη στο Ισλαμαμπάντ του Πακιστάν.

 Η έγκριση για δημιουργία εθνικής βιβλιοθήκης χρονολογείται από το 1949, αλλά το σχέδιο υλοποιήθηκε όταν συγχωνεύθηκε με την υπάρχουσα Liaquat Memorial Library στο Καράτσι και μετονομάστηκε σε Liaquat National Library. Το 1967, η βιβλιοθήκη άρχισε να λαμβάνει αντίγραφα έργων που είχαν εκδοθεί στο Πακιστάν στο πλαίσιο της εντολής της ως θεματοφύλακα πνευματικών δικαιωμάτων σύμφωνα με το διάταγμα περί πνευματικών δικαιωμάτων του 1962. Το 1968, η Βιβλιοθήκη Liaquat και η Εθνική Βιβλιοθήκη διαχωρίστηκαν και η τελευταία μεταφέρθηκε στο Ισλαμαμπάντ μαζί με την πρωτεύουσα του Πακιστάν. Η βιβλιοθήκη στεγαζόταν σε μια σειρά από νοικιασμένες οικοδομές μέχρι να ολοκληρωθεί η κατασκευή ενός μόνιμου κτιρίου το 1988. Τα επίσημα εγκαίνια πραγματοποιήθηκαν στις 24 Αυγούστου 1993. Ο ακαδημαϊκός Syed Jalaluddin Haider χρονολογεί την ύπαρξη της βιβλιοθήκης αργότερα, τον Απρίλιο του 1999. Από το 1985, η βιβλιοθήκη χορηγεί πρότυπους αριθμούς ISBN για έργα που δημοσιεύονται στο Πακιστάν. Μέχρι το 2007, είχε εκχωρήσει 25.500 πρότυπους αριθμούς. Εκτιμάται ότι πρόκειται για το ήμισυ του συνόλου των δημοσιεύσεων, καθώς οι μικρότεροι εκδότες, μη ζητώντας αριθμό, αποφεύγουν την υποχρέωση να στείλουν ένα αντίτυπο στη συλλογή της βιβλιοθήκης. Σχεδιασμένη σε ανατολίτικο ρυθμό, η βιβλιοθήκη διαθέτει περίπου 300.000 τόμους και εκατοντάδες χειρόγραφα, τα οποία στεγάζονται σε ένα σύγχρονο τετραώροφο κτίριο με διάφορες εγκαταστάσεις: αμφιθέατρο, αναγνωστήρια με 500 θέσεις, αποθηκευτική ικανότητα για ένα εκατομμύριο βιβλία και σύγχρονο κλιματισμό. Είναι ένα από τα σημαντικότερα πολιτιστικά κέντρα της πακιστανικής πρωτεύουσας. Κατάλογος μεγαλύτερων βιβλιοθηκών Παγκόσμια Ψηφιακή Βιβλιοθήκη Europeana Ευρωπαϊκή Βιβλιοθήκη Πακιστάν Ισλαμαμπάντ Επίσημη ιστοσελίδα Αρχειοθετήθηκε 2022-05-29 στο Wayback Machine.
Μαρία της Βρετάνης, υποκόμισσα του Ροάν

Η Μαρία, γαλλ. Marie (1444 - 1506) από τον Οίκο του Ντρε-Μονφόρ ήταν κόρη του δούκα της Βρετάνης και με τον γάμο της έγινε υποκόμισσα του Ροάν.

 Ήταν η δεύτερη κόρη του Φραγκίσκου Α΄ δούκα της Βρετάνης και της Ισαβέλλας των Στιούαρτ, κόρης του Ιακώβου Α΄ της Σκωτίας. Παντρεύτηκε τον Ιωάννη Β΄ υποκόμη του Ροάν, γιο του Αλαίν Θ΄ του Ροάν (απεβ. 1462) και της Μαρίας της Λωρραίνης-Βωντεμόν (απεβ. 1455). Παντρεύτηκε το 1462 τον Ιωάννη Β΄ υποκόμη του Ροάν και κόμη του Λεόν & Πορουέτ και είχε τέκνα: Φραγκίσκος 1469-1488, απεβ. 19 ετών στη μάχη. Ιωάννης 1476-1505. Ιάκωβος 1478-1527, υποκόμης του Ροάν και κόμης του Πορουέτ. Γεώργιος 1479-1502. Κλωντ/Κλαύδιος 1480-1540, επίσκοπος του Λεόν. Διαδέχθηκε τον Ιάκωβο ως υποκόμης του Ροάν. Άννα 1485-1529, παντρεύτηκε τον Πέτρο των Ροάν κύριο του Φροντεναί. Ρενέ Α΄ 1516-1552, 18ος υποκόμης του Ροάν, πρίγκιπας του Λεόν και μαρκήσιος του Μπλαιν. Νυμφεύτηκε την Ισαβέλλα των Αλμπρέ, κόρη του Ιωάννη Γ΄ της Ναβάρρας. Μαρία απεβ. 1542, παντρεύτηκε τον Λουδοβίκο Δ΄ των Ροάν, κύριο του Γκυεμενέ. Walsby, Malcolm (2007). The Counts of Laval. Aldershot: Ashgate Publishing Company. pp. 180–190. ISBN 9780754658115
Νευρικές Μάγισσες

Το Νευρικές Μάγισσες (στα αγγλικά Equal RItes) είναι το τρίτο βιβλίο της χιουμοριστικής σειράς φαντασίας του Τέρι Πράτσετ Δισκόκοσμος (στα αγγλικά Discworld), μετά το Το Φως της Φαντασίας. Εκδόθηκε το 1987. Στα Ελληνικά κυκλοφόρησε από τις εκδόσεις Παρά Πέντε το 2001.

 Ο μαγοποιός Ντραμ Μπίλετ λίγο πριν πεθάνει αποφασίζει να δώσεις τις δυνάμεις του στο όγδοο γιο ενός όγδοου γιου (δηλαδή πατέρας και παιδί είχαν άλλα 7 αδέλφια) που όπως λέει η παράδοση θα γίνει και αυτό μαγοποιός. Το πρόβλημα είναι ότι τελικά το νεογέννητο παιδί είναι τελικά κορίτσι. Η μικρή Εσκαρίνα, ή χαϊδευτικά Εσκ, μεγαλώνει ανέμελα τα πρώτα χρόνια της ζωής της, παίζοντας με τα αδέλφια της, για να αποφύγουν όμως να κάνει κανένα από αυτά γουρούνι (στην καλύτερη των περιπτώσεων) η μάγισσα του χωριού Γκράνι Γουέδεργουαξ, που συγχρόνως ήταν και η μαμή του παιδιού θα πείσει τους γονείς του να την εκπαιδεύσει. Βλέποντας τις ικανότητές της κατανοεί πως χρειάζεται εκπαίδευση μαγοποιού και θα προσπαθήσει να την στείλει στο Αθέατο Πανεπιστήμιο. Η παράδοση όμως θέλει στο Αθέατο Πανεπιστήμιο να εισάγονται μόνο άντρες, όπως και μόνο άντρες γίνονται μαγοποιοί. Οι δυο τους θα ξεκινήσουν με πολλά απρόοπτα προς αυτόν τον προορισμό. http://www.lspace.org/books/apf/equal-rites.html http://discworld.wikia.com/wiki/Equal_Rites
Φρειδερίκος του Έχμοντ

Ο Φρειδερίκος ολλανδ.: Frederik van Egmont, graaf van Buren en Leerdam (π. 1440-1521) από τον Οίκο του Έχμοντ ήταν κόμης του Μπούρεν και Λέερνταμ, κύριος του Άισελσταϊν και σύμβουλος του Καρόλου δούκα της Βουργουνδίας και Mαξιμιλιανού Α΄ της Γερμανίας.

 Ο Φρειδερίκος ήταν ο δεύτερος γιος του Γουλιέλμου Β΄ κόμη του Έχμοντ και της Βάλπουργκα του Μέουρς, κυρίας του Μπάερ & Λάτουμ, κόρης του Φρειδερίκου Δ΄ κόμη του Μόερς. Μαζί με τα αδέλφια του συμμετείχε στην εκστρατεία του πατέρα του στο δουκάτο του Χέλρε. Όταν η Βουργουνδία κατέκτησε το δουκάτο, ο Φρειδερίκος έλαβε κάποια σημαντικά αξιώματα εκεί. Το 1480 υποστήριξε τις πολιτικές του Mαξιμιλιανού Α΄ αρχιδούκα της Αυστρίας. Ήταν παρών στη στέψη του Μαξιμιλιανού Α΄ ως βασιλιά της Γερμανίας το 1486 και το 1488 ηγήθηκε στρατού ενάντια στην πόλη Μπρυζ, που κρατούσε όμηρο τον Μαξιμιλιανό Α΄. Το 1492 ο Mαξιμιλιανός Α΄ του έδωσε τους τίτλους του κόμη του Μπούρεν και κόμη του Λέερνταμ. Το 1499 ορκίστηκε μέλος της Λαμπρότατης Αδελφότητας της Κυρίας Ημών στο 'ς-Χέρτοχενμπος. Το 1464 νυμφεύτηκε την Αλέιντα του Κούλεμποργκ, κυρία του Σιντ-Μάαρτενσνταϊκ (απεβ. 1471) και είχε τέκνα: Φλόρις 1470-1539, κόμης του Μπούρεν και Λέερνταμ, κύριος του Άισελσταϊν. Βέμερ (απεβ. νέος).Το 1502 ο Φρειδερίκος έκανε δεύτερο γάμο, με τη Βάλπουργκ του Mάντερσαϊντ (απεβ. 1527). Είχε επίσης πολλά μη νόμιμα παιδιά: (νόθος) Χριστόφορος, βάιλος του Σιντ Μάαρτενσνταϊκ και Σέρπενισε (άκμασε 1500-05). (νόθος) Βίλεμ. (νόθη) Αικατερίνη, παντρεύτηκε τον Λόντεβαϊκ φαν Πράετ φαν Μέρκερκεν το 1497.
Θύρα 4

Η Θύρα 4 είναι ο δημοφιλέστερος σύνδεσμος οργανωμένων οπαδών του ΠΑΟΚ Θεσσαλονίκης. Έχει μέλη από όλη την Ελλάδα και όλα αυτά τα χρόνια έπαιξε σημαντικό ρόλο στην πορεία του συλλόγου επηρεάζοντας και τις αποφάσεις του.

 Δημιουργήθηκε στις 25 Σεπτεμβρίου 1976, αν και λειτουργούσε ανεπίσημα απο τον Απρίλη του ίδιου έτους, παίρνοντας το όνομά της από την ομώνυμη θύρα 4 του Γηπέδου της Τούμπας, από όπου παρακολουθούσαν τα παιχνίδια του ΠΑΟΚ οι σκληροπυρηνικοί οπαδοί του. Η Θύρα 4 δεν είναι χρονικά ο πρώτος σύνδεσμος του ΠΑΟΚ, αφού είχαν προηγηθεί άλλοι, τόσο στη Θεσσαλονίκη όσο και στην Αθήνα. Είναι όμως ο πρώτος σύνδεσμος με τη σημερινή έννοια του όρου. Ο πρώτος χρονικά σύνδεσμος φιλάθλων του ΠΑΟΚ ήταν ο "ΣΦ ΠΑΟΚ Νεάπολης Μπέλλος", ο οποίος ιδρύθηκε το 1963 και θεωρείται ένας από τους παλαιότερους συνδέσμους στην Ευρώπη. Κατά καιρούς, η Θύρα 4 είχε εκφράσει ανοιχτά την αντίθεση της με τις διοικήσεις της ομάδας. Η πιο γνωστή κόντρα της Θύρας 4 ήταν με τον πρώην πρόεδρο της ομάδας Θωμά Βουλινό. Σε αρκετά παιχνίδια δημιουργούσαν σοβαρά επεισόδια, με αποκορύφωμα τη βραδιά της 1ης Οκτωβρίου 1992, σε ένα παιχνίδι για το κύπελλο ΟΥΕΦΑ με αντίπαλο τη Γαλλική Παρί Σεν Ζερμέν, που δεν τελείωσε ποτέ. Αποτέλεσμα αυτών των επεισοδίων ήταν να τιμωρηθεί η ομάδα της Θεσσαλονίκης με διετή αποκλεισμό απο τις Ευρωπαϊκές διοργανώσεις. Ο τότε πρόεδρος του ΠΑΟΚ, Θωμάς Βουλινός, κατηγόρησε για πρωτεργάτη των επεισοδίων τον τότε πρόεδρο του συνδέσμου της Θύρας 4, Αντώνη Κλαδά, τον οποίο κυνήγησε δικαστικώς. Τελικά μετά απο αρκετά χρόνια, ο Κλαδάς δικαιώθηκε στα Ελληνικά δικαστήρια. Στις 4 Οκτωβρίου 1999 έξι οπαδοί του ΠΑΟΚ έχασαν τη ζωή τους σε τροχαίο δυστύχημα στην περιοχή των Τεμπών, επιστρέφοντας με το πούλμαν από την Αθήνα όπου είχαν πάει να παρακολουθήσουν έναν αγώνα πρωταθλήματος με αντίπαλο τον Παναθηναϊκό, που διεξήχθη στο Ολυμπιακό Στάδιο, βυθίζοντας την οικογένεια του Δικεφάλου σε πένθος. Ο φυσικός ηγέτης της Θύρας 4 είναι ο Θωμάς Μαυρομιχάλης, γνωστός και ως Μάκης Μανάβης, ο οποίος ήταν πρόεδρος του συνδέσμου τις δεκαετίες του '70 και του '80. Μέχρι σήμερα μνημονεύεται απο τους φανατικούς οπαδούς του ΠΑΟΚ, οι οποίοι τον αποκαλούσαν στρατηγό. Έφυγε απο την ζωή στις 13 Μαρτίου 2023 σε ηλικία 74 ετών, βυθίζοντας σε πένθος όλη την οπαδική οικογένεια του ΠΑΟΚ. Ο σύνδεσμος αριθμεί 37 συνολικά υποσυνδέσμους σε διάφορα μέρη του κόσμου, στην Ελλάδα, την Κύπρο, την Αυστραλία, το Βέλγιο, την Αμερική, τη Γερμανία, τη Σουηδία και την Ελβετία. "Κεντρικός" σύνδεσμος και έδρα της οργάνωσης, είναι το λεγόμενο "Χαμηλοτάβανο", που βρίσκεται στην Παλαιών Πατρών Γερμανού.
Ματέο Τσιάτσι

Ο Ματέο Τσιάτσι (Matteo Ciacci, 1990-) είναι πολιτικός του Αγίου Μαρίνου. Έγινε Κυβερνών Διοικητής την 1η Απριλίου του 2018 για θητεία ενός εξαμήνου, μαζί με τον Στέφανο Παλμιέρι.. Είναι μέλος του Civic 10.

 Γεννήθηκε στην Μπόργκο Ματζιόρε στις 5 Μαΐου 1990 και σπούδασε νομικά στο Ούρμπινο. Είναι μέλος του συμβουλίου στην έδρα του κόμματος Civico 10 και μάνατζερ του Fiorentino Calcio. Δραστηριοποιείται στον πολιτιστικό τομέα. Είναι αρραβωνιασμένος με την συναδέλφισσά του, Βαλεντίνα Μπολίνι.
Βυρτεμβέργη

Η Βυρτεμβέργη (γερμ. Württemberg) είναι ιστορική περιοχή της ΝΔ Γερμανίας, η οποία στο παρελθόν υπήρξε κράτος-μέλος της Αγίας Ρωμαϊκής Αυτοκρατορίας. Παραδοσιακή της πρωτεύουσα θεωρείται η Στουτγάρδη, ενώ στις μέρες μας η Βυρτεμβέργη ανήκει διοικητικά στο ομόσπονδο κρατίδιο της Βάδης-Βυρτεμβέργης.

 Η Βυρτεμβέργη υπήρξε Δουκάτο της Αγίας Ρωμαϊκής Αυτοκρατορίας μέχρι και το 1806, οπότε και η Αυτοκρατορία διασπάστηκε. Το νεότευκτο Βασίλειο της Βυρτεμβέργης διήρκεσε μέχρι το 1918, οπότε και λαμβάνει νέα μορφή και μετονομάζεται σε Λαϊκή Δημοκρατία της Βυρτεμβέργης. Με το πέρας του Β΄ Παγκοσμίου Πολέμου η Βυρτεμβέργη καταλαμβάνεται από τα αμερικανικά και τα γαλλικά στρατεύματα. Τα διαιρεμένα μέρη θα αποτελέσουν εδάφη δύο νεότευκτων κρατών: Βυρτεμβέργη-Βάδη και Βυρτεμβέργη-Χοεντσόλερν. Το 1949, με τη δημιουργία της Ομοσπονδιακής Δημοκρατίας της Γερμανίας, τα κρατίδια αυτά εντάσσονται εδαφικά στο κρατίδιο της Βάδης, συναποτελώντας από το 1952 το σύγχρονο κράτος Βάδης-Βυρτεμβέργης.
Γυμναστήριο Αγίου Θωμά Αμαρουσίου

Tο Κλειστό Γυμναστήριο Αγίου Θωμά Αμαρουσίου γνωστό και ως Κλειστό Αμαρουσίου είναι εσωτερικός αθλητικός χώρος που βρίσκεται στο Μαρούσι, το οποίο είναι ένα προάστιο στα 9 περίπου χιλιόμετρα βόρεια του κέντρου των Αθηνών.

 Το γυμναστήριο βρίσκεται στη συμβολή των οδών Νιόβης και Διονύσου και απέχει 500 μέτρα από το Ολυμπιακό Αθλητικό Κέντρο Αθηνών (ΟΑΚΑ) και το Κλειστό Γήπεδο Νίκος Γκάλης. Το γυμναστήριο φιλοξενεί κατά κύριο λόγο αγώνες μπάσκετ. Ανήκει στον Δήμο Αμαρουσίου και η χωρητικότητά του φτάνει τα 1.700 άτομα. Το Κλειστό του Αγίου Θωμά (όπως είναι γνωστό λόγω της περιοχής όπου βρίσκεται) κτίστηκε το 1997 και άρχισε να χρησιμοποιείται το 1998, όταν ο Γ.Σ. Αμαρουσίου προήχθη στη Α1 κατηγορία του Πρωταθλήματος Ελλάδας καλαθοσφαίρισης. Από τότε είναι έδρα του συλλόγου. Το στάδιο ανακαινίστηκε το 2017. Από την αγωνιστκή περίοδο 2019-20 αποτελεί την έδρα της ανδρικής και γυναικείας ομάδας πετοσφαίρισης του Παναθηναϊκού. Πληροφορίες σχετικά με το γυμναστήριο www.stadia.gr Τρόποι μετάβασης στο Γυμναστήριο Αγίου Θωμά moovitapp.com
1997 MTV Europe Music Awards

Τα MTV Europe Music Awards του 1997 πραγματοποιήθηκαν στο Ahoy, στο Ρότερνταμ της Ολλανδίας, στις 6 Νοεμβρίου 1997 με οικοδεσπότη τον Ronan Keating. Οι The Prodigy ήταν οι μεγάλοι νικητές της βραδιάς κερδίζοντας τρία βραβεία συμπεριλαμβανομένου και αυτο για το Καλύτερο Βίντεο (Best Video).

 Οι νικητές είναι σε έντονο κείμενο. (Καλύτερο Τραγούδι) The Cardigans — "Lovefool" Puff Daddy (featuring Faith Evans & 112) — "I'll Be Missing You" Hanson — "Mmmbop" No Doubt — "Don't Speak" Will Smith — "Men in Black" (Καλύτερο Βίντεο) Blur — "Song 2" The Chemical Brothers — "Block Rockin' Beats" Daft Punk — "Around the World" The Prodigy — "Breathe" Radiohead — "Paranoid Android" (Καλύτερη Γυναίκα Καλλιτέχνης) Björk Toni Braxton Sheryl Crow Janet Jackson Madonna (Καλύτερος Άντρας Καλλιτέχνης) Babyface Beck Jon Bon Jovi Michael Jackson George Michael (Καλύτερο Συγκρότημα) Oasis The Prodigy Radiohead Spice Girls U2 (Καλύτερος Νέος Καλλιτέχνης) Meredith Brooks Hanson No Doubt Puff Daddy Spice Girls (Καλύτερος Dance Καλλιτέχνης) Backstreet Boys The Chemical Brothers Daft Punk The Prodigy Spice Girls (Καλύτερος Ροκ Καλλιτέχνης) Aerosmith Jon Bon Jovi Bush Oasis Skunk Anansie (Καλύτερος Εναλλακτίκος Καλλιτέχνης) Beck Blur The Prodigy Radiohead The Verve (Καλύτερος R&B Καλλιτέχνης) Blackstreet Toni Braxton Ginuwine Michael Jackson R. Kelly (Καλύτερος Rap Καλλιτέχνης) Blackstreet Coolio The Notorious B.I.G. Puff Daddy Will Smith (Καλύτερος Live Καλλιτέχνης) Aerosmith Michael Jackson Radiohead Skunk Anansie U2 Backstreet Boys — "As Long as You Love Me" Hanson — "Where's the Love" Puff Daddy (featuring Faith Evans & 112) — "I'll Be Missing You" Spice Girls — "Spice Up Your Life" Landmine Survivors Network U2 — "Mofo" Blackstreet (featuring Slash) — "Fix" LL Cool J — "Phenomenon" Backstreet Boys — "As Long as You Love Me / Everybody (Backstreet's Back)" Jon Bon Jovi — "Janie, Don't Take Your Love To Town" Jovanotti — "L'ombelico del Mondo" Skunk Anansie — "Hedonism (Just Because You Feel Good)" Spice Girls — "Spice Up Your Life" Aerosmith — "Pink / Falling in Love (Is Hard on the Knees)" Björk — "Bachelorette" Shola Ama David Arquette Caprice Bourret Missy Elliott Eternal Naseem Hamed Hanson Dennis Hopper Gena Lee Nolin Louise MC Solaar Mark Owen Nina Persson Peter André Alicia Silverstone Robbie Williams 1997 MTV Europe Music Awards στο IMDb Υποψήφιοι
Α΄ κατηγορία ποδοσφαίρου ανδρών Κύπρου 1996-97

Η Α΄ κατηγορία ποδοσφαίρου ανδρών Κύπρου 1996-97 ήταν η 58η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η Ανόρθωση για 8η φορά στην ιστορία της.

 Στο πρωτάθλημα της Α΄ κατηγορίας 1996-97 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις τελευταίες ομάδες υποβιβάστηκαν στο πρωτάθλημα Β΄ κατηγορίας 1997-98.Η πρωταθλήτρια ομάδα εξασφάλιζε τη συμμετοχή της στο ΟΥΕΦΑ Τσάμπιονς Λιγκ 1997-98. Επιπλέον, η ομάδα που τερμάτισε στη δεύτερη θέση εξασφάλιζε τη συμμετοχή της στο Κύπελλο ΟΥΕΦΑ 1997-1998.Επιπρόσθετα, μία από τις ομάδες του πρωταθλήματος εξασφάλιζε το δικαίωμα συμμετοχής στο Κύπελλο Ιντερτότο ΟΥΕΦΑ 1997. Όσες ομάδες επιθυμούσαν δήλωναν το ενδιαφέρον τους, πριν την ολοκλήρωση του πρωταθλήματος, για συμμετοχή στη διοργάνωση. Όποια από τις ομάδες αυτές τερμάτιζε ψηλότερα στο βαθμολογικό πίνακα συμμετείχε στο Ιντερτότο (εφόσον δεν είχε εξασφαλίσει τη συμμετοχή της σε άλλη διοργάνωση της ΟΥΕΦΑ). Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Σε σχέση με το πρωτάθλημα Α΄ κατηγορίας 1995-96, στο πρωτάθλημα της περιόδου 1996-97 συμμετείχαν οι τρεις πρώτες ομάδες του πρωταθλήματος Β΄ κατηγορίας 1995-96 ΑΠΟΠ Πάφου. ΑΠΕΠ Πιτσιλιάς και Αναγέννηση Δερύνειας. Στο πρωτάθλημα δεν συμμετείχαν η ΑΕΛ, ο Ευαγόρας Πάφου και η Ομόνοια Αραδίππου που είχαν υποβιβαστεί στο πρωτάθλημα Β΄ κατηγορίας 1996-97. Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν. Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=3 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση. 1Η Νέα Σαλαμίνα ήταν η μόνη ομάδα που δήλωσε πρόθεση συμμετοχής στο Ιντερτότο και έτσι εξασφάλισε τη συμμετοχή της ανεξαρτήτως της τελικής θέσης που κατέλαβε στο πρωτάθλημα. Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: «1996/97 Cypriot First Division». Rec.Sport.Soccer Statistics Foundation. 14 Ιανουαρίου 2016. Ανακτήθηκε στις 14 Ιανουαρίου 2016. «Α΄ κατηγορία». Ο Φιλελεύθερος: σελ. 16. 12 Μαΐου 1997. Tanea.gr - Πρωταθλήτρια η Ανόρθωση Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. σελ. 140. ISBN 9963-8720-1-8. Στεφανίδης, Γιώργος (2003). 40 χρόνια κυπριακές ομάδες στην Ευρώπη. Λευκωσία: Χαραυγή. σελ. 295. ISBN 9963-8841-1-3. Α΄ κατηγορία ποδοσφαίρου ανδρών Κύπρου Κύπελλο Κύπρου ποδοσφαίρου ανδρών 1996-97 Πρώτοι σκόρερ Α΄ κατηγορίας ποδοσφαίρου ανδρών Κύπρου Πορεία των κυπριακών ομάδων στα ευρωπαϊκά κύπελλα ποδοσφαίρου
Γκίβι Νόντια

Ο Γκίβι Γεωργιεβιτς Νόντια (γεωργ: გივი ნოდია; και ρωσ: Гиви Георгиевич Нодия ) ήταν Γεωργιανός ποδοσφαιριστής, διεθνής με τη Σοβιετική Ένωση. Γεννήθηκε στις 2 Ιανουαρίου του 1948 στο Κουτάισι και πέθανε στις 7 Απριλίου του 2005 στην Τιφλίδα.

 Ο Νόντια ξεκίνησε την καριέρα του το 1965 από την Τορπέντο Κουτάισι και το 1967 μεταπήδησε στην Ντιναμό Τιφλίδας όπου παρέμεινε μέχρι το 1975 όταν και μεταγράφηκε στην Λοκομοτίβ Μόσχας όπου έκλεισε την καριέρα του το 1978, σε ηλικία μόλις 30 ετών. Στη συνέχεια ακολούθησε προπονητική καριέρα. Με την εθνική ομάδα της Σοβιετικής Ένωσης έκανε ντεμπούτο το 1967 και μέχρι το 1973 ο Γεωργιανός επιθετικός αγωνίστηκε σε 21 αγώνες πετυχαίνοντας 5 γκολ. Επίσης συμμετείχε στα Euro του 1968 (δεν αγωνίστηκε) και του 1972 καθώς και στο Παγκόσμιο Κύπελλο του 1970. Πρώτος Σκόρερ σοβιετικού πρωταθλήματος: 1970. Φιναλίστ του EURO 1972
Κύπελλο Ελλάδας ερασιτεχνών ποδοσφαίρου 1972–73

Το Κύπελλο Ερασιτεχνικών Ομάδων Ε.Π.Σ. 1972–73 είναι η 2η διοργάνωση του θεσμού του Κυπέλλου Ερασιτεχνών. Την πρώτη φάση αποτελούν οι διοργανώσεις των κυπέλλων των κατά τόπους Ενώσεων Ποδοσφαιρικών Σωματείων. Οι κυπελλούχες ομάδες των τοπικών ενώσεων αγωνίζονται στη δεύτερη φάση του Κυπέλλου Ερασιτεχνών, με διοργανώτρια αρχή την Ελληνική Ποδοσφαιρική Ομοσπονδία.

 Διεξάγονται μονοί αγώνες της μορφής νοκ-άουτ. Στον 1ο όμιλο συμμετείχαν οι κυπελλούχοι Ε.Π.Σ. Λέσβου (Άτλας Μυτιλήνης), Ε.Π.Σ. Χίου (Παγχιακός), Ε.Π.Σ. Δωδεκανήσου (Διγενής Κοσκινού Ρόδου), Ε.Π.Σ. Σάμου (Α.Ο. Καρλοβασίου), Ε.Π.Σ. Χανίων (Ιδομενέας Χανίων), Ε.Π.Σ. Ρεθύμνου (Α.Ο. Ρεθύμνης), Ε.Π.Σ. Ηρακλείου (Ποσειδών Ηρακλείου) και Ε.Π.Σ. Πειραιά (Α.Π.Σ.Ε. Αμφιάλη). Οι αγώνες κατόπιν κληρώσεων έχουν ως εξής: 1 Ο αγώνας Α.Π.Σ.Ε. Αμφιάλη-Διγενής Κοσκινού κατωχυρώθηκε με 2-0 στον πρώτο κατόπιν παραίτησης του Διγενή Κοσκινού 1 Ο αγώνας Παγχιακός-Α.Ο. Καρλοβασίου κατωχυρώθηκε με 2-0 στον πρώτο κατόπιν παραίτησης του Α.Ο. Καρλοβασίου Στον 2ο όμιλο συμμετείχαν οι κυπελλούχοι Ε.Π.Σ. Πατρών (Θύελλα Πατρών), Ε.Π.Σ. Ηλείας (Α.Π.Σ. Ζάκυνθος), Ε.Π.Σ. Κορινθίας (Πέλοπας Κιάτου), Ε.Π.Σ. Αργολίδας (Ερμής Ερμιόνης), Ε.Π.Σ. Αρκαδίας (Παναρκαδικός), Ε.Π.Σ. Λακωνίας (Λεωνίδας Σπάρτης), Ε.Π.Σ. Μεσσηνίας (Πάμισος Μεσσήνης), Ε.Π.Σ. Ηπείρου (Θύελλα Κατσικά), Ε.Π.Σ. Αιτωλοακαρνανίας (Παναιτωλικός) και Ε.Π.Σ. Κέρκυρας (Όλυμπος Κέρκυρας). Οι αγώνες κατόπιν κληρώσεων έχουν ως εξής: Στον 3ο όμιλο συμμετείχαν οι κυπελλούχοι Ε.Π.Σ. Καρδίτσας (Ατρόμητος Παλαμά), Ε.Π.Σ. Λάρισας (Αναγέννηση Φαρσάλων), Ε.Π.Σ. Θεσσαλίας (Γ.Σ. Αλμυρού), Ε.Π.Σ. Κιλκίς (Εθνικός Αξιούπολης), Ε.Π.Σ. Πέλλας (Δόξα Παλαιού Μυλοτόπου), Ε.Π.Σ. Κεντρικής-Δυτικής Μακεδονίας (Α.Μ.Σ. Αλεξάνδρεια), Ε.Π.Σ. Ευβοίας-Βοιωτίας (Δάφνη Ερυθρών), Ε.Π.Σ. Φθιωτιδοφωκίδας (Α.Σ. Λαμία) και Ε.Π.Σ. Μακεδονίας (Μέγας Αλέξανδρος Θεσσαλονίκης). Οι αγώνες κατόπιν κληρώσεων έχουν ως εξής: Στον 4ο όμιλο συμμετείχαν οι κυπελλούχοι Ε.Π.Σ. Θράκης (Ολυμπιακός Ξάνθης), Ε.Π.Σ. Έβρου (Εθνικός Αλεξανδρούπολης), Ε.Π.Σ. Δράμας (Α.Ε. Κυργίων), Ε.Π.Σ. Καβάλας (Νέστος Χρυσούπολης), Ε.Π.Σ. Σερρών (Εθνικός Σιδηροκάστρου) και Ε.Π.Σ. Χαλκιδικής (Νίκη Πολυγύρου). Οι αγώνες κατόπιν της κληρώσεων έχουν ως εξής: Στην 3η φάση (φάση των 16) συμμετείχαν οι 14 προκριθέντες από τη 2η φάση καθώς και οι κυπελλούχοι Ε.Π.Σ. Αθηνών (Θρίαμβος Αθηνών) και Ε.Π.Σ. Βορειοδυτικής Μακεδονίας (Μακεδονικός Σιάτιστας) που προκρίθηκαν απευθείας. Οι αγώνες κατόπιν κλήρωσης έχουν ως εξής: Στην 4η φάση (προημιτελική φάση) οι αγώνες έχουν ως εξής: 1 Ο αγώνας Δάφνη Ερυθρών-Ποσειδών Ηρακλείου διεκόπη με σκορ 1-0 στο 83' εις βάρος των φιλουξενουμένων (ο ποδοσφαιριστής Πάσσος του Ποσειδώνα κτήπησε το διαιτητή Λεπίδα) και κατωχυρώθηκε στους γηπεδούχους με 2-0 Στην ημιτελική φάση οι αγώνες έχουν ως εξής: Ο τελικός διεξήχθη το Σάββατο 30 Ιουνίου 1973 στο Εθνικό Γυμναστήριο Νίκαιας στη Νίκαια Αττικής με αντιπάλους την Δάφνη Ερυθρών και Πέλοπα Κιάτου.Κυπελλούχος αναδείχθηκε η Δάφνη Ερυθρών.
Κατάρρινοι

Κατάρρινοι (μικροτάξη: Catarrhini) ονομάζεται μία από τις δύο υποδιαιρέσεις των ανώτερων πρωτευόντων (ή άλλη είναι η μικροτάξη Πλατύρρινοι ή μαϊμούδες Νέου Κόσμου). Αποτελείται από τα Κερκοπιθηκοειδή (μαϊμούδες Παλαιού Κόσμου) και τους πιθήκους (δηλαδή τις οικογένειες Ανθρωποειδή και Υλοβατίδες). Αυτές οι ομάδες περιλαμβάνουν είδη όπως οι ουρακοτάγκοι, οι γορίλες, οι άνθρωποι, ο χιμπαντζήδες, οι γίββωνες και άλλοι. Όλα τα είδη είναι ενδημικά στην Αφρική και την Ασία.

 Όπως και οι πλατύρρινοι (με εξαίρεση το γένος Aotus), οι κατάρρινοι είναι ημερόβια ζώα.Οι πίθηκοι δεν έχουν ουρές. Οι ουρές των κερκοπιθηκοειδών δεν είναι συλληπτήριες, αλλά βοηθούν στην ισορροπία. Οι κατάρρινοι έχουν επίπεδα νύχια. Έχουν συλληπτήρια χέρια, και όλοι εκτός από τους ανθρώπους έχουν επίσης συλληπτήρια πόδια. Ο οδοντικός τους τύπος είναι 2.1.2.3 2.1.2.3 {\displaystyle {\tfrac {2.1.2.3}{2.1.2.3}}} .Τα περισσότερα είδη παρουσιάζουν σημαντικό φυλετικό διμορφισμό, και τα περισσότερα, αλλά όχι όλα, ζουν σε κοινωνικές ομάδες. Οι πίθηκοι και οι μαϊμούδες Παλαιού Κόσμου (κερκοπιθηκοειδή) διασπάστηκαν από την εξελικτική πορεία των μαϊμούδων Νέου Κόσμου (πλατύρρινοι) περίπου 35 εκατομμύρια χρόνια πριν. Η μεγαλύτερη διαίρεση μέσα στην ομάδα των κατάρρινων συνέβη περίπου 25 εκατομμύρια χρόνια πριν, με τους γίββωνες να αποσπούνται από την εξελικτική πορεία των μεγάλων πιθήκων (στους οποίους συμπεριλαμβάνονται και οι άνθρωποι) περίπου 15-19 εκατομμύρια χρόνια πριν. Τάξη Πρωτεύοντα (Primates) Υποτάξη Στρεψίρρινοι (Strepsirrhini): όλοι οι προσιμιίδες εκτός από τους τάρσιους Υποτάξη Απλόρρινοι (Haplorrhini): τάρσιοι, μαϊμούδες και πίθηκοι Ανθυποτάξη Ταρσιόμορφα (Tarsiiformes) Οικογένεια Ταρσιίδες (Tarsiidae): τάρσιοι Ανθυποτάξη Σιμιόμορφα (Simiiformes): σιμιίδες Μικροτάξη Κατάρρινοι (Catarrhini) Υπεροικογένεια Κερκοπιθηκοειδή (Cercopithecoidea) Οικογένεια Κερκοπιθηκίδες (Cercopithecidae) : μαϊμούδες Παλαιού Κόσμου Υπεροικογένεια †Propliopithecoidea Οικογένεια †Propliopithecidae (περιλαμβάνει τον Αιγυπτοπίθηκο) Υπεροικογένεια †Saadanioidea Οικογένεια †Saadaniidae Υπεροικογένεια Ανθρωποειδή (Hominoidea): πίθηκοι Οικογένεια Υλοβατίδες (Hylobatidae): γίββωνες ή «μικροί πίθηκοι» Οικογένεια Ανθρωπίδες (Hominidae): «μεγάλοι πίθηκοι» (συγκαταλέγονται και οι άνθρωποι) Μικροτάξη Πλατύρρινοι (Platyrrhini): μαϊμούδες Νέου Κόσμου Sellers, Bill (20 Οκτωβρίου 2000). «Primate Evolution» (PDF). Αρχειοθετήθηκε (PDF) από το πρωτότυπο στις 29 Οκτωβρίου 2008. Ανακτήθηκε στις 21 Αυγούστου 2010. Disotell, T. R.; Noviello, C. M.; Raaum, R. L.; Sterner, K. N.; Stewart, C. (2005). "Catarrhine primate divergence dates estimated from complete mitochondrial genomes: concordance with fossil and nuclear DNA evidence". J. Hum. Evol. (48): 237-257. Πολυμέσα σχετικά με το θέμα Catarrhini στο Wikimedia Commons
Simple Network Management Protocol

Το Simple Network Management Protocol (SNMP) είναι μέρος της σουίτας πρωτοκόλλων Internet (IP - Internet Protocol), όπως έχει ορισθεί από το Internet Engineering Task Force (IETF). Χρησιμοποιείται στα συστήματα διαχείρισης δικτύων, στη διαχείριση και παρακολούθηση δικτυακών συσκευών που απαιτούν παρέμβαση του διαχειριστή δικτύου. Αποτελείται από μια ομάδα προτύπων για τη διαχείριση δικτύου και περιλαμβάνει ένα πρωτόκολλο επιπέδου εφαρμογών (application layer), ένα σχήμα βάσης δεδομένων και μια ομάδα από σύνολα δεδομένων.

 Σε μια τυπική χρήση του πρωτοκόλλου SNMP, υπάρχει ένας αριθμός συστημάτων υπό διαχείριση καθώς και ένα ή περισσότερα συστήματα διαχείρισης. Το λογισμικό που "τρέχει" σε κάθε δικτυακή υπό διαχείριση συσκευή ή σύστημα ονομάζεται agent και αναφέρει μέσω του πρωτοκόλλου SNMP στα συστήματα διαχείρισης. Στη βασική του μορφή, το SNMP προσφέρει στα συστήματα διαχείρισης, δεδομένα διαχείρισης ως μεταβλητές, όπως π.χ."free memory", "system name", "number of running processes", "default route", κλπ. Ταυτόχρονα, επιτρέπει ενέργειες όπως η εφαρμογή νέας ή η αλλαγή της υπάρχουσας παραμετροποίησης της δικτυακής διάταξης. Οι μεταβλητές που ελέγχονται από το SNMP οργανώνονται σε ιεραρχικές δομές, οι οποίες μαζί με τα μεταδεδομένα (όπως ο τύπος και η περιγραφή των μεταβλητών περιγράφονται από τα MIBs (Management Information Bases)
Samsung Galaxy A72

Το Samsung Galaxy A72 είναι ένα έξυπνο τηλέφωνο μεσαίας κατηγορίας Android που αναπτύχθηκε και κατασκευάστηκε από τη Samsung Electronics. Το τηλέφωνο ανακοινώθηκε παράλληλα με το Galaxy A52 στη διαδικτυακή παρουσίαση Awesome Unpacked στις 17 Μαρτίου 2021 διαδέχοντας το Galaxy A71. Το Galaxy A72 διατηρεί πολλά από τα χαρακτηριστικά της προηγούμενης γενιάς του, αλλά περιλαμβάνει επίσης μια αναβαθμισμένη μπαταρία 5.000 mAh, πιστοποίηση IP67 για αντοχή σε νερό και σκόνη, ταχύτερο επεξεργαστή και βελτιωμένη κάμερα.

 Το Galaxy A72 έχει παρόμοιο σχεδιασμό με τον προκάτοχό του. Διαθέτει οθόνη Infinity-O με εγκοπή στο κέντρο για την μπροστινή κάμερα όπως και το Galaxy A71. Ωστόσο, η συσκευή διαθέτει ματ χρωματικές επιλογές αντί για γυαλιστερά ντεγκραντέ φινιρίσματα στο Galaxy A71. Είναι διαθέσιμο με επιλογές χρώματος Awesome Black, Awesome White, Awesome Violet και Awesome Blue. Η οθόνη προστατεύεται από Corning Gorilla Glass 3 ενώ ο σκελετός και το πίσω πλαίσιο είναι κατασκευασμένα από πλαστικό. Διαθέτει πιστοποίηση IP67 για αντοχή στο νερό και τη σκόνη. Το Galaxy A72 έχει οθόνη μεγέθους 6,7 ιντσών Super AMOLED με ανάλυση 1080x2400 pixels., ρυθμό ανανέωσης 90Hz και φωτεινότητα έως 800 nits.Το τηλέφωνο τροφοδοτείται από τον επεξεργαστή Snapdragon 720G της Qualcomm. Εμπεριέχεται ο οκταπήρυνος CPU Kryo 465 και ο GPU Adreno 618. Το Galaxy A72 διαθέτει Bluetooth 5.0, Wi-Fi 802.11 a/b/g/n/ac, υποδοχή ακουστικών 3,5 mm και NFC. Διαθέτει μη αφαιρούμενη μπαταρία 5000 mAh με υποστήριξη γρήγορης φόρτισης 25W. Υπάρχει ένας φορτιστής 25W στο κουτί σε αντίθεση με το Galaxy A52 που αποστέλλεται με φορτιστή 15W.Το τηλέφωνο περιέχει τετραπλό σύστημα πίσω κάμερα με ευρυγώνιο φακό 64MP με οπτική σταθεροποίηση εικόνας (OIS), τηλεφακό 8 MP με οπτική σταθεροποίηση εικόνας και 3x οπτικό ζουμ, υπερευρυγωνίο φακό 12 MP και φακό macro 5 MP. Επιπλέον, υποστηρίζει ζουμ έως 30x και η έχει μπροστινή κάμερα 32 MP. Υπάρχουν δύο στερεοφωνικά ηχεία και υποστήριξη Dolby Atmos. Επίσης, υπάρχει θύρα ακουστικών 3.5mm. Το τηλέφωνο λειτουργεί με OneUI 3/3.1, βασισμένο σε Android 11. Μπορεί να αναβαθμιστεί σε Android 12 με OneUI 4.0. Το 2023, λαμβάνει ενημερώσεις ασφαλείας τέσσερις φορές τον χρόνο.
Αλαότρα-Μανγκόρο

Η Αλαότρα-Μανγκόρο (μαλαγασικά: Alaotra-Mangoro) είναι μια από τις τρεις περιφέρειες της Επαρχίας Τοαμασίνα, Μαδαγασκάρη. Πρωτεύουσα είναι η Αμπατοντραζάκα. Έχει έκταση 31.948 τ.χλμ. και πληθυσμό 877.700 κατοίκων (2004) με πυκνότητα 27.5 κατοίκων ανά τ.χλμ.

 Η Αλαότρα-Μανγκόρο βρίσκεται ανατολικά της Μαδαγασκάρης και δυτικά της Τοαμασίνα. Συνορεύει στα νοτιοανατολικά με την Ατσινανάνα, στα βορειοανατολικά με τη Αναλαντζιρόφο, στα βόρεια με τη Σόφια, στα βορειοδυτικά με τη Μπετσιμπόκα και στα νοτιοδυτικά με τις Αναλαμάνγκα και Βακινανκαράτρα. Έχει έκταση 31.948 τ.χλμ. Το όνομα "Αλαότρα-Μανγκόρο" προήλθε από τη Λίμνη Αλαότρα, μεγαλύτερη της χώρας, και από τον Ποταμό Μανγκόρο. Η Αλαότρα-Μανγκόρο διαιρείται σε 5 δήμους: 1. Αμπατοντραζάκα 2. Αμπαραφαραβόλα 3. Αντιλαμένα 4. Ανοσίμπε Ανάλα 11. Μοραμάνγκα Το πλησιέστερο αεροδρόμιο είναι το Αεροδρόμιο της Τοαμασίνα, που βρίσκεται στην Τοαμασίνα. Περιφέρειες της Μαδαγασκάρης Πολυμέσα σχετικά με το θέμα Alaotra-Mangoro στο Wikimedia Commons